**Mór Városi Önkormányzat Képviselő-testületének**

**203/2014. (IX.10.) Kt.**

**határozata**

**önkormányzati tulajdonban lévő mezőgazdasági rendeltetésű földterületek haszonbérbe adása tárgyában**

Mór Városi Önkormányzat Képviselő-testülete az önkormányzat vagyonáról és a vagyonnal való gazdálkodás szabályairól szóló 30/2000. (VIII.31.) önkormányzati rendelet 11. § (1) bekezdésben foglaltak alapján a tulajdonában lévő mezőgazdasági ingatlanok hasznosításáról az alábbiak szerint határoz:

Mór Városi Önkormányzat Képviselő-testülete liciteljárás útján – 2016. december 31. napjáig szóló határozott időtartamra – a tulajdonában álló alábbi ingatlanokat hirdeti meg haszonbérlet keretében történő hasznosításra:

|  |  |  |  |  |  |  |
| --- | --- | --- | --- | --- | --- | --- |
| **hrsz** | **fekvés** | **művelési ág** | **minőségiosztály** | **terület(m2)** | **AK érték** | **Önkormányzatitulajdonihányad** |
| 0555 | külterület | legelő | 4 | 2338 | 0.65 | 1/1 |
| 0556/9 | külterület | szántó | 4 | 1199 | 2.40 | 1/1 |

A liciteljárás kikiáltási árát a 37/2009. (II.18.) Kt. határozat alapján 250,- Ft/AK/év+ÁFA összegben határozza meg.

Felkéri a jegyzőt, hogy készíttesse el a liciteljárásra vonatkozó hirdetményt a 30/2000. (VIII.31.) önkormányzati rendelet 1. sz. mellékletében foglaltaknak megfelelően és gondoskodjon annak közzétételéről.

Felhatalmazza a polgármestert, hogy a liciteljárás lefolytatását követően a haszonbérleti szerződést a határozatban foglaltak figyelembe vételével kösse meg.

Határidő: 2014. december 31.

Felelős: polgármester (Városfejlesztési és –üzemeltetési Iroda)

 Fenyves Péter Dr. Pálla József

 polgármester jegyző